ජනවර්ග

වැඩිම භූගෝලීය වපසරියක් පුරා පැතිර ඇත්තේ මොංගලොයිඩ් ජනවර්ගයයි. ඇමරිකාවන්, උතුරු ආසියාව, ගිණිකොණ ආසියාව, සහ ආක්ටික් කලාපයද, මධ්‍යම ආසියාව සහ පැසිෆික් දූපත් ද පුරා මොංගලොයිඩ් ජනවර්ගය ව්‍යාප්තව ඇත.

ශාරීරික හා සාමාජීය ගතිලක්ෂණ මත පදනම්ව මිනිසුන් වර්ගීකරණය කිරීමේ පද්ධතියක් 17 වැනි සියවසේ යුරෝපයේ දී නිර්මාණය විය. මේ අනුව, සමේ වර්ණය සහ රූපානුදර්ශවල වෙනස්කම් අනුව මිනිසුන් විවිධ ජනවර්ග (ඉංග්‍රීසි: Races) වලට බෙදීම සිදුකෙරුනි. මෙලෙස බෙදන ලද ජනවර්ග තුල ඇතැම් ශාරීරික සමානකම් තිබුනද, නවීන විද්‍යාත්මක මතය වන්නේ මෙම වර්ගීකරණයන්ට කිසිදු ජෛවවිද්‍යාත්මක අර්ථයක් නැති බවයි. මෙනිසා වර්තමානයේ දී මෙම සංකල්පය හුදෙක්ම සමාජීය නිර්මාණයක් ලෙස සැළකේ. ඇතැම් ජනවර්ග අනෙක් ජනවර්ග වලට වඩා නිසගයෙන්ම උසස් හෝ පහත් වේ යැයි යන විශ්වාසය වර්ගවාදය නම්වේ.

ප්‍රවර්ගය:ජනවර්ග